


Predbežná informácia
podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov v znení neskorších predpisov


1.	Pripravovaný právny predpis:
Návrh vyhlášky, ktorou sa mení a dopĺňa vyhláška MŽP SR č. 89/2024 Z. z. o evidenčnej a ohlasovacej povinnosti (ďalej len „vyhláška“).

2.	Základné ciele pripravovaného právneho predpisu:
Hlavným cieľom návrhu vyhlášky je úprava ustanovení týkajúcich sa identifikátora miesta výskytu odpadu tak, aby bolo zabezpečené identifikovanie všetkých oprávnených osôb na nakladanie s odpadom, obcí a významných pôvodcov odpadu. 

3.	Zhodnotenie súčasného stavu:
[bookmark: _GoBack]	V súčasnosti vyhláška MŽP SR č. 89/2024 Z. z. o evidenčnej a ohlasovacej povinnosti ustanovuje spôsob priradenia identifikátora, avšak takéto znenie nie je postačujúce pre potreby pripravovaného elektronického systému priraďovania identifikátora miesta výskytu odpadu.

4.	Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa 2. bodu.
Kontaktné údaje:

Ministerstvo životného prostredia Slovenskej republiky 
Námestie Ľ. Štúra 1 
812 35 Bratislava

Miroslava Masničáková
e-mail: miroslava.masnicakova@enviro.gov.sk

5.	Predpokladaný termín začatia pripomienkového konania:
august 2026







